PolyAgent/wiki_georgian_en_parallel_20231101 huggingface dataset:
ლიტერატურის ტაძარი

ლიტერატურის ტაძარი — პაგოდების კომპლექსი პარკით, ვიეტნამის პირველი უნივერსიტეტი. მდებარეობს ჰანოიში თანგ-ლონგის სამეფო ქალაქის სამხრეთ ნაწილში. ტაძარი გამოსახულია 100 000 ნომინალის ვიეტნამურ დონგზე.
ისტორია
ლიტერატურის ტაძარი დააარსა 1070 წელს იმპერატორმა ლი თჰანგ-თონგმა თჰანლონგში და მიეძღვნა კონფუცის. 1076 წელს მის ტერიტორიაზე დაარსდა პირველი ვიეტნამური უნივერსიტეტი პრინცებისა და მანდარინების შვილებისათვის. ბავშვები სწავლობდნენ კონფუციანელობას უ-ცზინის ხუთი წმინდა წიგნის მიხედვით და ოთხწიგნეულის კანონიკური წიგნებით.
1442 წლიდან ტაძარში რეგულარულად, სამ წელიწადში ერთხელ, ხდებოდა სადოქტორო დიპლომების გადაცემა. იმპერატორმა ლე თჰან-თონგმა ბრძანა ჩაეწერათ იმ სტუდენტების სახელები, რომლებმაც წარმატებით ჩააბარეს გამოცდები და გახდნენ გამარჯვებულები. მათი სახელები ამოკვეთეს ქვის სტელებზე, რომლებიც იდგნენ კუებზე. კუ ვიეტნამელებისთვის არის სიბრძნის სიმბოლო .
117 ასეთი სტელიდან, რომლებიც თარიღდებოდნენ 1484 წლიდან 1780 წლამდე პერიოდით, შემორჩენილია მხოლოდ 82, მათი ნახვა დღეს შესაძლებელია ტაძრის მესამე ეზოში. 1304 ადამიანი, თითქმის ყველა ვიეტნამური გვარის წარმომადგენელი, აღნიშნულია ამ სტელებზე.
1802 წელს იმპერატორმა ზია ლონგმა დედაქალაქი გადაიტანა ჰუეში. ტაძარი რამდენიმეჯერ დაინგრა, 1920 და 1956 წლებში მიმდინარეობდა რესტავრაცია, ხოლო 2000 წელს მთლიანად აღადგინეს ტრადიციული მასალების გამოყენებით.
მსოფლიო მემკვიდრეობა
2010 წლის მარტში სტელები, რომლებზეც დოქტორების სახელებია ამოკვეთილი იუნესკომ აღიარა მსოფლიო დოკუმენტალური მემკვიდრეობის ობიექტად.
არქიტექტურა
დაგეგმარების მიხედვით ტაძარი ჰგავს შანდუნის პროვინციაში მდებარე ქალაქ ციუიფუს ანალოგიურ ტაძარს. ციუიფუში დაიბადა კონფუცი. კომპლექსს უჭირავს 350 X 70 მეტრის ფართობი და შედგება ხუთი ეზოსაგან, რომელიც ასოცირდება ხუთ სტიქიასთან: ცეცხლი, წყალი, მიწა, ხე და მეტალი. ცენტრალური გზა ასოცირდება კონფუცის „შუა გზასთან“. მასზე რამდენიმე ჭიშკარი და პორტიკია. კარებზე დაწერილია ჩინური გამონათქვამები, რომლებიც ერთი და იმავე რაოდენობის იეროგლიფებისაგან შედგება.
პირველ ორ ეზოში ლოტოსებისთვის მოწყობილია გუბურები და წმინდა ხეები. ცენტრალურ გზაზე სვლა მხოლოდ იმპერატორს შეეძლო. მესამე ეზოს შესასვლელთან მდებარეობდა კვადრატული პავილიონი, სადაც იკრიბებოდა კომისია, რომელიც ირჩევდა მანდარინებს ლიტერატურული გამოცდების საფუძველზე. შემდეგ ეტაპზე გადადიოდა ის ვინც წარმატებით ჩააბარებდა გამოცდებს.
მესამე ეზოს შუაგულში მდებარეობდა დიდი გუბურა, რომლის გარშემოც განლაგებული იყო სტელები, რომელზეც ამოკვეთილი იყო გამოცდის წარმატებით ჩამბარებელთა სახელები.
მეოთხე ეზოს ეწოდებოდა ბრძენთა ეზო. აქ იდგა მთავარი, კონფუცის პატივსაცემად აგებული ტაძარი.
მეხუთე ეზოში მდებარეობდა სკოლა და საძინებლები მოსწავლეებისათის. 1947 წელს ფრანგების მიერ დაბომბვების დროს დაინგრა. აღადგინეს 2000 წელს.
ქანდაკებები
მიუხედავად იმისა, რომ კონფუციანელობა კრძალავს, ტაძარში მდებარეობს ხის ქანდაკებები ისეთი ადამიანებისა, როგორებიცაა კონფუცი, ტიუ ვან ანა. შემონახული ქანდაკებების ნაწლი მოსწავლეებისაა, ასევე გვხვდება ვიეტნამელებისთვის ტრადიციული კუებისა და ბეღურების ქანდაკებები, როგორც დღეგრძელობის სიმბოლო.
გალერეა
რესურსები ინტერნეტში
Текст всех 82 стел
სქოლიო
ჰანოის მუზეუმები
მერაბ აფციაური

მერაბ აფციაური (დ. უცნობია) — ქართველი სპორტსმენი (მკლავჭიდი). ევროპის ჩემპიონატის ბრინჯაოს მედლის მფლობელი. ჩემპიონატი ჩატარდა 2017 წელს, კატოვიცეში, პოლონეთში.
ძირითადი შედეგები
რესურსები ინტერნეტში
მერაბ აფციაური — ქართული სპორტი.
პიროვნებები გაურკვეველი დაბადების თარიღით
ქართველი მკლავჭიდელები
სანტა-ფე-დი-გოიასი

სანტა-ფე-დი-გოიასი — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 304 მეტრზე. მიეკუთვნება გოიასის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ რიუ-ვერმელიუს შემადგენლობაში.
2010 წლის მონაცემებით, მოსახლეობა 7 510 ადამიანს შეადგენდა, მოსახლეობის სიმჭიდროვე 3.42 კმ²-ზე. ფართობი 2 193 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
ტავრიისკე (ჰენიჩესკის რაიონი)

ტავრიისკე (ჰენიჩესკის რაიონი)
ტავრიისკე — დასახლება უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 17 კაცს შეადგენდა.
რესურსები ინტერნეტში
დასახლების ამინდი
ჰენიჩესკის რაიონის დასახლებები
აღბულაგი (შუშის რაიონი)

აღბულაგი (შუშის რაიონი)
აღბულაგი – სოფელი აზერბაიჯანში, ზემო ყარაბაღის რეგიონში, შუშის რაიონში.
1992 წლიდან ოკუპირებულია სომხეთის შეიარაღებული ძალების მიერ.
სქოლიო
შუშის რაიონის სოფლები
ტმუტარაკანის სამთავრო

ტმუტარაკანის სამთავრო — ძველი რუსული სამთავრო ტამანის ნახევარკუნძულზე მე-10-მე-12 საუკუნეებში. ცენტრი — ქალაქი ტმუტარაკანი. ტამანის ნახევარკუნძულზე აღმოსავლეთ-სლავური მოსახლეობის გამოჩენა დაკავშირებულია იგორის ლაშქრობასთან ბიზანტიაში (944) და სვიატოსლავის ლაშქრობებთან იასებისა (ალანები) და კასოგების (ადიღეები) ქვეყნებში (965). 988-1036 ტმუტარაკანის სამთავროს მართავდა მსტისლავ ვლადიმირის ძე (გარდაიცვალა 1036 წელს) რომელმაც დაიმორჩილა კასოგები და გააფართოვა სამთავროს ტერიტორია. მსტისლავმა ქალაქ ტმუტარაკანში ააგო ღვთისმშობლის ეკლესია რომელიც მოგვიანებით ტმუტარაკანის ეპარქიის შექმნისას საეპისკოპოსოდ იქცა. მე-11 საუკუნის 60-იანი წლებიდან ემორჩილებოდა ჩერნიგოვის მთავარ სვიატოსლავ იაროსლავის ძეს. მე-11 საუკუნის მეორე ნახევარში მას მართავდნენ იაროსლავის შვილები — გლები, რომანი და ოლეგი. მე-11 საუკუნის ბოლოს და მე-12 საუკუნის დასაწყისში ყივჩაღთა შემოსევის გამო ტმუტარაკანის სამთავრო დასუსტდა და დამოუკიდებლობა დაკარგა.
იხილეთ აგრეთვე
ტმუტარაკანი
კიევის რუსეთი
ლიტერატურა
ტმუტარაკანის სამთავრო
ბეღელის კოშკი

ბეღელის კოშკი — კოშკი მდებარეობს ახმეტის მუნიციპალიტეტში, თუშეთში, ნასოფლარ ბეღელის განაპირას, კლდეზე. განეკუთვნება გვიანდელ შუა საუკუნეებს.
კოშკი ექვსართულიანია, ზემოთკენ ოდნავ შევიწროვებული. ნაშენია ფიქლით. წყობა მშრალია. კოშკი დაზიანებულია: ჩამოშლილია სახურავი და სართულშუა გადახურვა, დეფორმირებულია ზედა სამი სართულის დასავლეთ და ჩრდილოეთ კედლები.
I სართულს შესასვლელი დასავლეთიდან აქვს. კარი თაღოვანია. დანარჩენი კედლები ყრუა. II სართულის ჩრდილოეთ კედელში თაღოვანი კარია. აღმოსავლეთ კედლის სამხრეთ კიდესთან - სათოფური. სამხრეთ კედელში ორი სათოფურია, დასავლეთ კედელში კი, ერთი სათოფური და მცირე ზომის თაღოვანი სარკმელი. III სართულის დასავლეთ კედელში თაღოვანი სარკმელია, სამხრეთ კედელში - ორი სათოფური. IV სართულის ოთხივე კედელში თითო მცირე ზომის თაღოვანი სარკმელია. V სართულის აღმოსავლეთ, დასავლეთ და სამხრეთ კედლებში სალოდეებია მოწყობილი, ჩრდილოეთ კედელში - ერთი სარკმელი და ერთი სათოფური. მეექვსე სართულის კედლების მცირე ნაწილებიღაა შემორჩენილი. კოშკის სართულშუა გადახურვა ხის კოჭებზე ყოფილა გამართული, შემორჩენილია კოჭების საყრდენი ბუდეები.
ლიტერატურა
ახმეტის მუნიციპალიტეტის კოშკები
ალბი

ალბი (ძველი ალბიგა, ფრანგ. Albi) — საფრანგეთის ტარნის დეპარტამენტის მთავარი ქალაქი ლანგედოკში. მდებარეობს მდინარე ტარნთან ზეგანზე, 50 კმ-ში ტულუზიდან, და სამხრეთისა და ორლეანის რკინიგზების საკვანძო წერტილს წარმოადგენს. ალბი მართავს 6 კანტონს, რომელიც 18 კომუნას მოიცავს, საერთო მოსახლეობით 67.729.
იხილეთ აგრეთვე
იუნესკოს მსოფლიო მემკვიდრეობის ძეგლები საფრანგეთში
მსოფლიო მემკვიდრეობის ძეგლების სია ევროპაში
რესურსები ინტერნეტში
ქალაქის ტურიზმის ოფიციალური საიტი
ქალაქის ოფიციალური საიტი
Albi official Website in french
Archdiocese of Albi (Albia) – Article from the Catholic Encyclopedia 1908
Albi (in English)
Photos of Albi
მსოფლიო მემკვიდრეობის ძეგლები საფრანგეთში
საფრანგეთის პრეფექტურები
ტარნის კომუნები
ძვ. წ. 9

ძვ. წ. 9
მოვლენები
დაიბადნენ
გარდაიცვალნენ
14 სექტემბერი: ნერონ კლავდიუს დრუზუსი —რომაელი პოლიტიკოსი (დ. ძვ. წ. 38)
ყურბანჩი

ყურბანჩი — სოფელი აზერბაიჯანში, გობუსტანის რაიონში. მოსახლეობის რაოდენობა — 694 კაცი.
რესურსები ინტერნეტში
გობუსტანის რაიონის სოფლები
ბეგა I სურამელი

ბეგა I სურამელი — XII საუკუნის II ნახევრის მოღვაწე ქართველი დიდგვაროვანი ფეოდალი. ისტორიული წყაროებით, სურამელთა გვარის ყველაზე ადრინდელი წარმომადგენელი. იხსენიება ბექას და ბეშქენის სახელითაც.
ბეგა თან ახლდა გიორგი III-ს ანისთან თურქთა სულხან არდოხის ძის წინააღმდეგ ბრძოლაში. ლაშა გიორგის ერთი სიგელის ცნობით, მისთვის გიორგი III-ს უწყალობებია ქართლის სოფელი სუელნეთი. სურამელის ვაჟი იყო ქართლის ერისთავი რატი.
ლიტერატურა
შოშიაშვილი ნ., ქსე, ტ. 9, გვ. 609, თბ., 1985
ქართველი დიდი ფეოდალები
Frei Gaspar

Frei Gaspar is a Brazilian municipality located in the northeast of the state of Minas Gerais. Its population was estimated to be 5,869 people living in a total area of 628 km². The city belongs to the mesoregion of Vale do Mucuri and to the microregion of Teófilo Otoni. It became a municipality in 1962.
Frei Gaspar is located on at an elevation of 440 meters, 28 km southeast of Teófilo Otoni. The distance to the state capital, Belo Horizonte, is 546 km. Neighboring municipalities are: Teófilo Otoni, Ouro Verde de Minas, Ataléia, São José do Divino, Pescador, Campanário and Itambacuri.
The main economic activities are services, small industries, and agriculture. The GDP in 2005 was R$20 million, with 11 million from services, 1 million from industry, and 7 million from agriculture. There were 368 rural producers on 30,000 hectares of land. Only 32 farms had tractors (2006). Approximately 900 persons were dependent on agriculture. The main crops were coffee, sugarcane, beans and corn. There were 37,000 head of cattle (2006). There were no banks (2007) and 112 automobiles (177 motorcycles), giving a ratio of 56 inhabitants per automobile.
There were 3 health clinic. Patients with more serious health conditions are transported to Teófilo Otoni. Educational needs were met by 7 primary schools, 1 middle school, and 1 pre-primary school.
Municipal Human Development Index: 0.621 (2000)
State ranking: 804 out of 853 municipalities
National ranking: 4,283 out of 5,138 municipalities
Literacy rate: 65%
Life expectancy: 65 (average of males and females)
In 2000 the per capita monthly income of R$84.00 was well below the state and national average of R$276.00 and R$297.00 respectively.
The highest ranking municipality in Minas Gerais in 2000 was Poços de Caldas with 0.841, while the lowest was Setubinha with 0.568. Nationally the highest was São Caetano do Sul in São Paulo with 0.919, while the lowest was Setubinha. In more recent statistics (considering 5,507 municipalities) Manari in the state of Pernambuco has the lowest rating in the country—0,467—putting it in last
place.
References
See also
List of municipalities in Minas Gerais
Municipalities in Minas Gerais
Apostolopulo House

Apostolopulo House (Alafuzov House) (Russian: Дом Апостолопуло) is a 19th-century mansion in Taganrog (str. Frunze, 26), Russia. It is located on the land plot which is at the corner of Frunze Street and Italyansky Lane.
History
Under a decree issued in 1806 by the Emperor Alexander I concerning the partition of land in the neighborhood of Taganrog settler Ivan Apostolopulo received a plot of 150 acres.
At the beginning of the 1870s the building on Nikolayevskaya Street, 28 (nowadays str. Frunze, 26) belonged to the bourgeoisie Maria Apostolopulo. At the end of the 1880s the house was bought by the pharmacist Yakov Solomonovich Parnokh. Possibly his children, lately known as Valentin Parnakh (1891 — 1951) and Yelizaveta Tarakhovskaya (1891 — 1968), were born in the house.
At the beginning of the 1890s the house was bought by the wealthy peasant Cleopatra Karpovna Krasnokutskaya, and at the beginning of the 20th century the attorney of District Court Konstantin Konstantinovich Popandopulo owned the building.
Around the 1910s Apostolopulo House was acquired by the 50-year-old hereditary honourable citizen Nikolay Nikolaevich Alafuzov who was considered as the rich house owner. In some sources this house is sometimes called Alafuzov House after him.
In the mid-1980s, the cellar of this house was equipped as the workshop of artists Leonid Stukanov and Yury Shabelnikov, who taught at the Taganrog Children's Art School. From the mid-1990s, there was a pharmacy in the building.
In the middle of the 2000s, the building was purchased by the owners of the IT company Coral-Micro to house their computer and office equipment store "Office World of KM", as well as a service center.
Architectural features
Architectural criticism of the 1870s-1880s highly appreciated the trend that arose at that time, based on a program mix of motifs of different architectural styles (most often Renaissance, Baroque and early classicism). Buildings of this type were built in large numbers in Taganrog in the last third of the XIX century, and the house of Apostolopulo is one of them.
Famous inhabitants
Parnokh, Yakov Solomonovich (1847-1912) - pharmacist, owner of the pharmacy, a member of the city Duma of Taganrog, an honorary citizen of Taganrog.
Stukanov, Leonid Alexandrovich (1947-1998) - Russian artist, teacher, member of the Union of Artists of Russia.
Shabelnikov, Yury Leonidovich (1959) - Russian artist.
References
Tourist attractions in Taganrog
Buildings and structures in Taganrog
Aqua (ჯგუფი)

Aqua (ჯგუფი)
Aqua — დანიური ჯგუფი კოპენჰაგენიდან, რომელიც გამორჩეულად პოპულარული იყო 1990-იანი წლების ბოლოს. Aqua-ს წარმატებამ ჯგუფის სიმღერები მოახვედრა ბრიტანულ ჰიტ-აღლუმშიც, სადაც მათ არანაკლებ დიდი პოპულარობა ხვდა წილად. 2001 წლის ივლისში დაშლამდე ოთხეულმა გამოსცა ორი სტუდიური ალბომი - Aquarium და Aquarius. მსოფლიო მასშტაბით გაიყიდა მათი ალბომების დაახლოებით 33 მილიონი ასლი. შედეგად, Aqua აღიარებულია ყველა დროის ყველაზე წარმატებულ დანიურ ჯგუფად.
Aqua-ს ყველაზე ცნობილი სიმღერაა „Barbie Girl“, რომელმაც აგრეთვე მნიშვნელოვანი სკანდალი გამოიწვია თოჯინა ბარბის შექმნელთა მხრიდან (სიმღერის ტექსტის გამო).
2001 წელს დაშლის შემდეგ, ჯგუფი დაბრუნდა 2007 წლის ოქტომბერში და მას შემდეგ დრო და დრო კონცერტებს ატარებს. მათი ჰიტ-სინგლების კრებულში, რომელიც 2009 წელს გამოიცა, შეტანილია 3 ახალი სიმღერაც.
დისკოგრაფია
სტუდიური ალბომები
Aquarium (1997)
Aquarius (2000)
Megalomania (2011)
რესურსები ინტერნეტში
ოფიციალური საიტი
ოფიციალური MySpace გვერდი
Aqua საიტზე My Aquarium
Aquarama
ბრაზილიური საიტი
არაოფიციალური რუსული ფან-კლუბი "Aquarius"
Aqua საიტზე Bubblegum Dancer
Aqua 2001
Aqua ჟურნალის როლინგ სტოუნი საიტზე
სქოლიო
დანიური მუსიკალური ჯგუფები
პოპ-ჯგუფები
ევროდენს ჯგუფები
1990-იანი წლების მუსიკალური ჯგუფები
2000-იანი წლების მუსიკალური ჯგუფები
2007 წელს აღდგენილი ჯგუფები
2001 წელს დაშლილი ჯგუფები
ოჰრიდის წმინდა იოანე კანეოს ეკლესია

ოჰრიდის წმინდა იოანე კანეოს ეკლესია, ასევე ცნობილია, როგორც წმინდა იოანე ღვთისმეტყველის ეკლესია — მართლმადიდებლური ტაძარი ქალაქ ოჰრიდში, ჩრდილოეთი მაკედონია. მდებარეობს ოჰრიდის ტბის ნაპირზე. ტაძარი აგებულია იოანე ღვთისმეტყველის სახელზე, რომელიც საეკლესიო ლიტერატურაში იოანე პატმოსელის სახელითაა ცნობილი. ტაძრის აგების ზუსტი თარიღი უცნობია, მაგრამ საეკლესიო დოკუმენტების მიხედვით იგი აგებული უნდა იყოს 1447 წლამდე. არქეოლოგიურმა გათხრებმა დაადასტურა, რომ ეკლესია აგებულია XIII საუკუნეში, ჯერ კიდევ ოსმალთა იმპერიის დაარსებამდე.
ეკლესია ჯვარ-გუმბათოვანია. აღმოსავლეთ ნაწილში სამგვერდა აფსიდია. ტაძარი აგებულია ბიზანტიურ სტილში. XIV საუკუნეში ოსმალების მაკედონიაში შეჭრამდე ცოტა ხნით ადრე ეკლესიას ჩაუტარდა რეკონსტრუქცია. ოსმალების მიერ ქვეყნის დაპყრობის შემდეგ საეკლესიო ცხოვრება შეწყდა.
ეკლესიას რამდენიმე რეკონსტრუქცია ჩაუტარდა XIX-XX საუკუნეებში. 1964 წელს მორიგი რესტავრაციის დროს აღმოაჩინეს რამდენიმე ფრესკა.
რესურსები ინტერნეტში
ХРАМ СВ. ИОАННА БОГОСЛОВА В КАНЕО
Church "St. John at Kaneo"
Church of Saint John at Kaneo
ჩრდილოეთ მაკედონიის ტაძრები
ჯესი ჯეი

ჯესი ჯეი
ჯესიკა ელენ კორნიში (დ. 27 მარტი, 1988, რედბრიჯი, ლონდონი, დიდი ბრიტანეთი) — ბრიტანელი მომღერალი და სიმღერების ავტორი, უფრო მეტად ცნობილი სასცენო სახელით ჯესი ჯეი (Jessie J). მისი ავტორობის სიმღერებს ასრულებენ ჯასტინ ტიმბერლეიკი, ალიშა კისი, კრისტინა აგილერა და სხვები. 2011 წლის ბრიტანული მუსიკის დაჯილდოებაზე მან მიიყო კრიტიკოსთა არჩევანის ჯილდო. მისი მეორე სინგლი, „Price Tag“, 2011 წელს წარმატებული იყო ბრიტანეთის სინგლების ჩარტში.
ბიოგრაფია
ადრეული წლები და კარიერის დაწყება
კარიერა შოუ-ბიზნესში ჯესიმ დაიწყო 1999 წელს, 11 წლის ასაკში, როდესაც დაიწყო გამოსვლა ვესტ ენდში, ენდრიუ ლოიდ უებერის მიუზიკლში „დაუსტვინე ქარის მიმართულებით“. 2 წლის მანძილზე მასში როლის შესრულების შემდეგ გადაწყვიტა მუსიკალური კარიერით უფრო სერიოზულად დაკავებულიყო და ლონდონის საშემსრულებლო ხელოვნებისა და ტექნოლოგიათა სკოლაში მუსიკალური თეატრის ფაკულტეტი დაამთავრა. გარკვეული დროის მანძილზე იყო გოგონათა ჯგუფის Soul Deep წევრი.
კარიერა
პირველი სიმღერა, „Big White Room“ ჯესიკამ 17 წლის ასაკში დაწერა. მისი შინაარსი უკავშირებოდა საავამყოფოს მოგონებებსა და ურთიერთობას ბიჭთან, რომელიც სხვა პალატაში იწვა. ჯესიმ იცოდა, რომ მან გულზე ოპერაცია გადაიტანა და ლოცულობდა, რათა გადარჩენილიყო, მაგრამ შემდეგ დღეს პაციენტი გარდაიცვალა. ჯესიკას თქმით, სიმღერის დაწერა მაშინვე სურდა, მაგრამ ამისათვის თავს პატარად თვლიდა. საგულისხმოა, რომ სიმღერის ვიდეო, ატვირთული YouTube-ზე, პოპულარული გახდა და მასზე დაახლოებით 70 ქავერ-ვერსია იქნა ჩაწერილი.
17 წლის ასაკში ჯესიმ ხელი მოაწერა ლეიბლ Gut Records-თან კონტრაქტს. მაგრამ კომპანია გაკოტრდა ალბომის გამოცემამდე. შემდეგ ჯესიმ მოაწერა ხელი კონტრაქტს Sony ATV-სთან და დროებით აშშ-ში საცხოვრებლად გადავიდა. ამ პერიოდში დაწერილი რამდენიმე სიმღერა ჰიტ-სინგლად იქცა, მათ შორის, მაილი საირუსისათვის დაწერილი „Party in the U.S.A“. 2008 წელს ჯესიმ მონაწილეობდა მიიღო სინდი ლოუპერის ტურნეში.
პირადი ცხოვრება
2014 წელს ინტერვიუში Daily Mirror-თან მომღერალმა ახსენა, რომ ჰქონია ურთიერთობა როგორც მამაკაცებთან, ასევე ქალებთან: „ჩემთვის ბისექსუალობა ფაზა იყო. მაგრამ არ ვამბობ, რომ იგი ყველას ცხოვრებაში ფაზა უნდა იყოს“.
დისკოგრაფია
სტუდიური ალბომები
Who You Are (2011)
Alive (2013)
Sweet Talker (2014)
R.O.S.E (2018)
რესურსები ინტერნეტში
სქოლიო
დაბადებული 27 მარტი
დაბადებული 1988
ინგლისელი პოპ-მომღერლები
Island Records-ის შემსრულებლები
XXI საუკუნის ინგლისელი მომღერლები
ბრეჟინიუ (პერნამბუკუ)

ბრეჟინიუ (პერნამბუკუ)
ბრეჟინიუ — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 737 მეტრზე. მიეკუთვნება სერტან-პერნამბუკანუს მეზორეგიონს. შედის ეკონომიკურ-სტატისტიკურ მიკრორეგიონ პაჟეუს შემადგენლობაში.
2010 წლის მონაცემებით, მოსახლეობა 7 307 ადამიანს შეადგენდა, მოსახლეობის სიმჭიდროვე 68.75 კმ²-ზე. ფართობი 106 276 კმ²-ია.
იხილეთ აგრეთვე
პერნამბუკუ
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პერნამბუკუს შტატის მუნიციპალიტეტები
აღმოსავლეთის მონადირე-შემგროვებელი

აღმოსავლეთის მონადირე-შემგროვებელი (EHG), აღმოსავლეთ ევროპელი მონადირე-შემგროვებელი — ტერმინი, რომელიც არქეოგენეტიკაში აღნიშნავს აღმოსავლეთ ევროპის მეზოლითის მონადირე-შემგროვებლების წარმომავლობას. მეზოლითის ხანაში დასავლეთ მონადირე-შემგროვებლის განსახლების არეალი, ბალტიის ზღვიდან ურალის მთებამდე და პონტურ-კასპიურ სტეპამდე ვრცელდებოდა.
სკანდინავიელ მონადირე-შემგროვებლებთან (SHG) და დასავლეთ მონადირე-შემგროვებლებთან (WHG) ერთად, აღმოსავლეთ მონადირე-შემგროვებელი (EHG) შეადგენს პოსტ-გამყინვარების პერიოდის ადრეულ ჰოლიცენიური ევროპის სამიდან ერთ-ერთ გენეტიკურ ჯგუფს. WHG-სა და EHG-ს შორის საზღვარი უხეშად იყოფოდა ქვემო დუნაისთან, ჩრდილოეთით კი, დნეპრისგან დასავლეთით მდებარე ტყეებით, ბალტიის ზღვის მიმართულებით.
ჰააკ და სხვების (2015) მიერ ჩატარებული კვლევის თანახმად, აღმოსავლეთის მონადირე-შემგროვებლს 75% უძველესი ჩრდილოეთ ევრაზიულის (ANE) და 25% დასავლეთ მონადირე შემგროვებლის (WHG) წარმომავლობა გააჩნია, და თავადაც მნიშვნელოვანი წვლილი შეიტანა დასავლეთის მონადირე-შემგროვებლისა და სკანდინავიელი მონადირე-შემგროვებლის (WHG-სა და EHG-ს ნარევი) წარმომავლობაზე. ვანგი და სხვების (2018) თანახმად მათი წარმომავლობის 9% ANE-ს, ხოლო 91% იმ ჯგუფს განეკუთვნება, რომელიც ენათესავებოდა, თუმცა გამოირჩეოდა WHG-სგან. ნეოლითისა და ადრეული ენეოლითის ხანაში, პონტურ-კასპიური სტეპის აღმოსავლეთ მონადირე-შემგროვებლება ჩამოაყალიბეს იამნაიას კულტურა, მას შემდეგ რაც ისინი შეერივნენ კავკასიელ მონადირე-შემგროვებლებს (CHG). იამნაიას კულტურამ და მისმა მემკვიდრეებმა, სავარაუდოდ, წამოიწყეს მასიური მიგრაცია, რამაც ევრაზიის ფართო ტერიტორიაზე ინდოევროპული ენების გავრცელება გამოიწვია.
გარეგნობა
ითვლება, რომ აღმოსავლეთის მონადირე-შემგროვებლებს ჰქონდათ ყავისფერი თვალები, ქერა თმა და ღია ფერის კანი.
ლიტერატურა
სქოლიო
მეზოლითური ევროპა
არქეო-გენეტიკური ხაზი
ევროპის მონადირე-შემგროვებლები
ინდო-ევროპელების გენეტიკა
ბორტა

ბორტა — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ქვემო გომის თემში. მდებარეობს მდინარე მტკვრის მარჯვენა მხარეს. ზღვის დონიდან 600 მეტრზე, კასპიდან დაშორებულია 16 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 69 ადამიანი.
სქოლიო
კასპის მუნიციპალიტეტის სოფლები
დრეიფუსის საქმე

დრეიფუსის საქმე — XIX საუკუნის ბოლოს საფრანგეთის არმიის ოფიცრის, წარმოშობით ებრაელი ალფრედ დრეიფუსის წინააღმდეგ აღძრული სასამართლო პროცესი.
ბრალდების საბაბი გახდა საფრანგეთის გენერალური შტაბიდან საიდუმლო დოკუმენტის გაქრობა. ამ დოკუმენტის დაკარგვასთან დრეიფუსის კავშირის შესახებ პირდაპირი მტკიცებულება არ არსებობდა, მაგრამ ბრალდების მხარემ დრეიფუსის გაყალბებული წერილი წარმოადგინა, რომელიც ადასტურებდა მის კავშირს გერმანიის დაზვერვასთან. სასამართლომ ეს მტკიცებულება საკმარისად მიიჩნია. დრეიფუსი დააკავეს და სამშობლოს ღალატის ბრალდებით გაასამართლეს. იგი საფრანგეთის კოლონია გვიანაში გადაასახლეს.
დრეიფუსის საქმესთან დაკავშირებით საფრანგეთში წარმოიშვა სოციალური კონფლიქტი. სამხედროები, ნაციონალისტები და სამღვდელოების ნაწილი დრეიფუსს საფრანგეთის მოღალატედ თვლიდა, ხოლო სოციალისტები, რადიკალები და სხვები მას უდანაშაულოდ მიიჩნევდნენ, რომელიც ებრაული წარმოშობის გამო დაისაჯა.
1895 წელს დაიწყო საქმის ხელმეორედ განხილვა. დრეიფუსს საჯაროდ დაუჭირა მხარი ცნობილმა მწერალმა ემილ ზოლამ, რომელმაც 1898 წელს ღია წერილი გაუგზავნა საფრანგეთის პრეზიდენტ ფელიქს ფორს სახელწოდებით „მე ბრალს ვდებ“ („J’accuse“), სადაც მან დრეიფუსი დაიცვა, ხოლო სასამართლო მიკერძოებულობაში დაადანაშაულა. 23 თებერვალს წერილი გაზეთ „ლ'ორორის“ პირველ გვერდზე გამოქვეყნდა. ამ წერილის გამო მწერალი აიძულეს ქვეყანა დაეტოვებინა და ინგლისში გადასახლებულიყო. ზოლას საქციელმა მნიშვნელოვანი როლი ითამაშა დრეიფუსის საქმის გავითარებაზე და ზეგავლენა მოახდინა საზოგადოებრივ შეხედულებაზე.
დრეიფუსის საქმე დიდხანს გაიწელა, საბოლოოდ მან საკუთარი უდანაშაულობა 1906 წელს დაამტკიცა.
ლიტერატურა
Hannah Arendt: Die Dreyfus-Affäre und folgende Kapitel. In: Elemente und Ursprünge totaler Herrschaft. (Englisch 1951, deutsch 1955), Piper, München 2005, ISBN 3-492-21032-5, S. 212–272.
Maurice Barrès: Scènes et doctrines du nationalisme. Éditions du Trident, Paris 1987, ISBN 2-87690-040-8.
Louis Begley: Der Fall Dreyfus: Teufelsinsel, Guantánamo, Alptraum der Geschichte. Suhrkamp, Frankfurt 2009, ISBN 978-3-518-42062-1.
რესურსები ინტერნეტში
საფრანგეთის ისტორია
დრეიფუსის საქმე
Polyrhachis murina murina

Polyrhachis murina murina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
გომბიო

გომბიო — უკუდო ამფიბიების გვარი ენამრგვალასებრთა ოჯახისა. ზურგი მურა-მორუხო აქვს, მუცელზე მკვეთრი შავი, წითელი ან ყვითელი კოპლები აყრია. გავრცელებულია ევროპაში, შორეულ აღმოსავლეთში, კორეაში, ჩინეთში. დღის მეტ ნაწილს წყალში ატარებს. ნაპირზე მხოლოდ შებინდებისას გამოდის. გაღიზიანებისას მისი კანი გამოყოფს მწვანე ქაფოვან სეკრეტს. გომბიო ყრის 80-100 (ზოგჯერ 300-მდე) ქვირითს (კვერცხს), საიდანაც 4-10 დღის შემდეგ იჩეკება თავკომბალები. სქესობრივ სიმწიფეს აღწევს 3 წლის ასაკში. იკვებება მწერების მატლებით, რითაც სარგებლობა მოაქვს. ცნობილია გომბიოს 4 სახეობა. მათგან წითელმუცელა გომბიო (Bombina bombina) გვხვდება ევროპაში, გიგანტური გომბიო (Bombina maxima) — ჩინეთში (იუნანის მთები).
ლიტერატურა
ენამრგვალასებრნი
ალფრედო ბაკერისო

ალფრედო ბაკერისო მორენო (დ. 28 სექტემბერი, 1859, გუაიაკილი, ეკვადორი — გ. 20 მარტი, 1951) — ეკვადორელი პოლიტიკოსი. მას ორჯერ ეკავა ეკვადორის ვიცე-პრეზიდენტის თანამდებობა (1901–1905; 1905–1906) და სამჯერ იყო ეკვადორის პრეზიდენტი (1912 წლის აგვისტო/სექტემბერი; 1916–1920; 1931–1932).
რესურსები ინტერნეტში
Official Website of the Ecuadorian Government about the country President's History
ეკვადორის პრეზიდენტები
დაბადებული 28 სექტემბერი
დაბადებული 1859
გარდაცვლილი 20 მარტი
გარდაცვლილი 1951
მაკაკი

მაკაკი (Macacus) — ცხვირვიწრო მაიმუნების გვარი ანთრისებრთა ოჯახისა. აქვთ საჯდომი კორძები. მათი სხეულის სიგრძე 34-65 სმ, კუდი — 5-70 სმ, მასა 3,5-18 კგ აღწევს. ცნობილია 12 სახეობა, რომელთაგან მაგოტი გვხვდება გიბრალტარზე, მაროკოში, ალჟირსა და ტუნისში, ხოლო დანარჩენი — სამხრეთ აზიაში. ბინადრობენ მიწაზე ან ხეებზე. იკვებებიან მცენარეთა ნაყოფით, ზოგი ჭამს კიბოებს, მოლუსკებს, მწერებს. ცხოვრობენ ჯოგებად შობენ თითო ნაშიერს.
ლიტერატურა